Marysville (California)

Marysville er en by i Yuba County i den amerikanske delstaten California. Den er administrasjonssete i Yuba County. Byen har om lag 12.500 innbyggere (2004) på et areal på 9,4 km². Byen ligger ved Yuba Rivers munning i Feather River. På den annen og vestre side av Feather River ligger den vesentlig større tvillingbyen Yuba City.

Marysville er oppkalt etter Mary Murphy Covillaud, en overlevende fra Donnerfølget, en nybyggergruppe som under den strenge vinteren 1846/47 i Sierra Nevada bare overlevde ved kannibalisme. Under gullrushet var Maryville en viktig by på veien til de nordlige gullområdene.

Beale Air Force Base tilhørende det amerikanske flyvåpenet ligger 10 km øst for Marysville.

Eksterne lenker 
 

Byer i Yuba County
Byer i California
Bosetninger etablert i 1843
1843 i Alta California
Bosetninger etablert i 1851
1851 i California